પ્રાંતિજ તાલુકાના મજરા-તલોદ રોડ પર તાજપુર ગામની સીમમાં શનિવારે રાત્રે ડમ્પર ટ્રકના ચાલકે એક ટેમ્પા ઉપરાંત આઇશર ટ્રકને ટક્કર મારતા ગંભીર અકસ્માત સર્જાયો હતો. જેમાં ટેમ્પા ચાલકને શરીરે ગંભીર ઇજાઓ પહોંચતા તેને ૧૦૮માં ગાંધીનગર સિવિલમાં સારવાર માટે ખસેડાયો હતો. જયાં સારવાર દરમિયાન ટેમ્પા ચાલકનું મોત થયુ હતું. અકસ્માત બાદ ડમ્પરનો ચાલક ઘટના સ્થળેથી ભાગી છૂટયો હતો. ઘટના સંદર્ભે પ્રાંતિજ પોલીસે ભાગી છૂટેલા ડમ્પર ચાલક વિરૂધ્ધ ગુનો નોંધ્યો હતો.